**ELŐTERJESZTÉS**

**A KÉPVISELŐ-TESTÜLET**

**2019. november 25-i rendes ülésére**

**Előterjesztés**

**Gördülő Fejlesztési Terv termére megvalósuló nyomvonal helyreállítási munkák**

A napirendet tárgyaló ülés dátuma: 2019.11.25.

A napirendet tárgyaló ülés: Képviselő-testület

Az előterjesztést készítette: jegyző

Előterjesztő: polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1.Előzmények**, különösen az adott tárgykörben hozott korábbi testületi döntések és azok végrehajtásának állása: 136/2019.(IX.30.) Öh. számú határozat

**2. Jogszabályi hivatkozások:** A víziközmű-szolgáltatásról szóló 2011. évi CCIX. törvény

**3.Költségkihatások** és egyéb szükséges feltételeket, illetve megteremtésük javasolt forrásai:

Gördülő Fejlesztési Terv felújítási keret

**4. Tényállás bemutatása:**

A 2011. évi CCIX. törvény a víziközmű-szolgáltatásról rendelkezik a vízi közművek 15 éves Gördülő Fejlesztési Tervének elkészítéséről. A törvény 11. §-a részletezi a feladat ellátás módját, melynek lényege, hogy a víziközmű-szolgáltatás (vízellátás, szennyvízelvezetés és – tisztítás) ellátásért felelőse, jelen esetünkben az önkormányzat el kell készíttesse és megküldje a Magyar Energetikai és Közmű Szabályozási Hivatalhoz (MEKH) a 15 évre szóló Gördülő Fejlesztési Tervet, amely két részből áll: Felújítási és Pótlási Tervből, valamint a Beruházási Tervből.

A képviselő-testület 136 /2019. (IX.30.) számú önkormányzati határozatával elfogadta a Telki vízi közművek 15 éves gördülő fejlesztési Tervét.

A képviselő-testület határozata értelmében a testület a tervet azzal a kiegészítéssel fogadta el, hogy a Gördülő fejlesztési Tervben szereplő fejlesztések, beruházások jóváhagyása egyedi testületi döntéseket követően valósítható meg.

Az Északdunántúli Vízmű Zrt. levélben kereste meg önkormányzatunkat a Telki Szellő utcában lévő csatorna hálózat indokolt javítási munkáinak engedélyezés érdekében. A megkeresés értelmében a Szellő utcában lévő csatornahálózat több helyen olyan mértékben van megrongálódva, hogy veszélyezteti az egész hálózat üzemszerű működését.

A vezetéken rendszeresek a dugulások, a kollégáknak sok esetben ügyeleti időben kell a hibát elhárítani, nehogy az ingatlanokat elöntse a szennyvíz.

Az ÉDV Zrt. az érintett vezetékszakasz javítására, a rekonstrukciós munka elvégzésére több ajánlatot is bekért, melyre a legkedvezőbb ajánlat 7.500.000 Ft.+ÁFA összegű volt.

A Gördülő Fejlesztési Terv felújítási költségein 23.000.000.- Ft összegű keret áll rendelkezésre, javaslom a képviselő-testületek a Gördülő Fejlesztési Terv költségkeret tervére a munkák elvégzését engedélyezni.

Telki, 2019. november 22.

dr. Lack Mónika

 jegyző

**Határozati javaslat**

**Telki község Önkormányzat**

**Képviselő-testülete**

**/2019. (XI. .) Öh. számú**

**Határozata**

**Gördülő Fejlesztési Terv termére megvalósuló nyomvonal helyreállítási munkák**

Telki község Képviselő-testülete úgy határoz, hogy Telki vízi közművek 15 éves gördülő fejlesztési Tervének elfogadásáról szóló a 136 /2019. (IX.30.) számú önkormányzati határozata alapján a Telki, Szellő utcában a Gördülő Fejlesztési Terv felújítási kerete terhére elvégzendő nyomvonal helyreállítási munkák elvégzését jóváhagyja.

**Felelős:** Polgármester

**Határidő:** azonnal